Publication: Magyar Közlöny
Issue: MK-2004-30 (Year: 2004, Number: 30)
Era: 2004-2010
Section: [1. számú melléklet az 1992. évi LXXIV. törvényhez
Paragraph Index: 635

6. „mûszaki szabály”: mûszaki leírások és más követelmények, vagy az információs társadalom szolgáltatásaira vonatkozó szabályok, beleértve a lényeges közigazgatási rendelkezéseket is, amelyek betartása a Közösség valamely tagállamában vagy annak nagyobb részében, illetve a Magyar Köztársaságban vagy annak nagyobb részében a forgalomba hozatal, a szolgáltatásnyújtás, valamely szolgáltató létrehozása vagy a használat céljából de jure vagy de facto kötelezõ; valamint a Közösség tagállamainak vagy a Magyar Köztársaságnak azon törvényei, rendeletei vagy közigazgatási rendelkezései — a 12. cikkben foglaltak kivételével — amelyek megtiltják valamely termék gyártását, importálását, forgalomba hozatalát vagy használatát, vagy az információs társadalom valamely szolgáltatásának nyújtását vagy igénybevételét, illetve valamely szolgáltató létrehozását. A de facto mûszaki szabályok a következõket foglalják magukban: — a Közösség valamely tagállamának vagy a Magyar Köztársaságnak törvényei, rendeletei vagy közigazgatási rendelkezései, amelyek olyan mûszaki leírásokra vagy más követelményekre vagy az információs társadalom szolgáltatásaira vonatkozó szabályokra utalnak, illetve olyan szakmai vagy gyakorlati szabályzatokra, amelyek viszont mûszaki leírásokra vagy más követelményekre, illetve az információs társadalom szolgáltatásaira vonatkozó szabályokra utalnak tovább, és amelyek teljesítése esetén a fent említett törvények, rendeletek és közigazgatási rendelkezések által elõírt kötelezettségeknek való megfelelést vélelmezni kell, — önkéntes megállapodások, amelyeknél az egyik szerzõdõ fél közigazgatási szerv, és amelyek általános érdekbõl mûszaki leírásoknak vagy más követelményeknek, illetve a szolgáltatásokra vonatkozó szabályoknak való megfelelésrõl rendelkeznek, kivéve a közbeszerzési pályázati leírásokat, — mûszaki leírások vagy más követelmények, illetve a szolgáltatásokra vonatkozó szabályok, amelyek az ezeknek való megfelelés ösztönzése által termékek fogyasztását vagy szolgáltatások igénybevételét befolyásoló adó- vagy pénzügyi intézkedésekkel kapcsolatosak; kivéve a nemzeti társadalombiztosítási rendszerekkel kapcsolatos mûszaki leírásokat vagy más követelményeket, illetve a szolgáltatásokra vonatkozó szabályokat. Ez magában foglalja azokat a mûszaki szabályokat, amelyeket a Közösség tagállamai által kijelölt — az Európai Közösség Bizottsága8 (a továbbiakban az Európai Bizott- 8 HL C 23. szám 2000. 01. 27., 3. o. 2004/30. szám ság) által, a 98/34/EK irányelv 5. cikke szerinti bizottság keretében összeállított jegyzékben szereplõ — hatóságok írtak elõ. A Magyar Köztársaság összeállít egy ilyen jegyzéket és eljuttatja az Európai Bizottságnak ezen Megállapodás hatálybalépését követõ elsõ hónap elsõ napján. Ugyanezt az eljárást kell alkalmazni e jegyzék módosítása esetén is;

Source: https://magyarkozlony.hu/hivatalos-lapok/8ef12d2247f50efddec16a4a0587dfc9c72002c0/dokumentumok/91646bab9d37a17a355f7c31146762ebb976f5eb/letoltes